Document ID: /roh_data/filtered/fineweb-2-filterrobots_roh.jsonl.gz/33707

EVENTS ELL'OGNA e NEWS 2020
SERENADA
Dumengia, ils 12 da fenadur allas 20 uras presenta igl ensemble ARS AMATA Turitg ella formaziun d'in quintet ovras da Mozart, Martin e Dvorak.
ARS AMATA suna dapi 1974 musica da camera en differentas formaziuns ovras enconuschentas e meins enconuschentas dalla classica e romantica, denton era ovras originalas dil 20avel tschentaner.
ARS AMATA concertescha dapi onns duront igl uost ella baselgia ad Acletta/Mustér e delectescha cun lur musica aschibein indigens sco era hosps.
entrada: frs 30
Dapli informaziun sur regio info tel. 1600
LA TRIADA E LA QUARTA VUSCH
Cant acustic
sonda, ils 15 d'uost 2020 allas 20 uras e
dumengia, ils 16 d'uost allas 11 uras
La Triada cun accumpignament da cantaduras hospitontas, arranschau da Fortunat Frölich.
Pil concert nocturn da stad ell'OGNA han las treis cantaduras Corin Curschellas, Astrid Alexandre ed Ursina Giger priu avon enzatgei diltuttafatg inovativ: La sculptura duei concantar sco quarta vusch!
Las musicistas vegnan a sondar co il spazi enteifer la sculptura sa vegnir mess en vibraziun. En in «try-out» da zaconts dis nescha il concert el liug. Ins vegn era ad udir canzuns romontschas.
Sco punct musical culminont san ins udir la premiera dalla benedicziun d'alp LOBA da Corin Curschellas. Las duas cantaduras hospitontas Karin Streule ed Irina Ungureanu accumpognan il concert ed il cant alpin da laud.
entrada: frs 30
Abonnei il newsletter per esser sil current.
VIADI TIER LA SCULPTURA
Cun mieds publics / a pei: Naven dalla staziun RhB Trun viers ost sper la renomada caplutta da s. Onna ora, lu dretg sur la lingia da viafier en direcziun dil campadi e suenter il flum puspei a
dretg.
Cun auto: neu da Cuera tochen all'entrada dil vitg, tiel muossavia Campadi / Ogna seniester e sur ils binaris dalla Viafier retica, silsuenter a dretg. Pusseivladads da parcar sper la plazza da giug d'affons ni spel campadi.
Artists ed artistas selegran da puspei astgar sepresentar al publicum suenter ina liunga pausa sfurzada.
Las consequenzas dalla pandemia corona sforzan nus sco orgnisatur da procurar per mesiras da protecziun sco reducziun dil diember d'auditurs e perscripziuns davart distanza e higiena.
Ord quei motiv sepresenta LA TRIADA in'ulteriura gada la dumengia sisu.
OGNA - IN FENOMEN ACUSTIC
L'OGNA da Matias Spescha ei buca mo ina tribuna fascinonta sut tschiel aviert mobein era in truc da resonanza da tempra speciala per artists, musicists e chors.
La fuorma unica digl interiur cun 48 m lunghezia, 30 m ladezia e 5.5 m altezia creescha ina atmosfera ed acustica extraordinaria.
La Fundaziun OGNA selegra da beneventar numerusas visitadras e numerus visitaders a caschun da concerts ed events en quei spazi tut aparti.
ANNUNZIA DIL NEWSLETTER
Nus informein Vus regularmein davart ils novs events. Abonnei il newsletter per tuttas informaziuns actualas.